Kalatškovo külanõukogu

Kalatškovo külanõukogu (ka Kalatsova külanõukoguKalatsova külanõukogu kolhoosid valmistuvad koristustöödeks. Kolhoosi Küla: EKP Vastseliina Rajoonikomitee ja Vastseliina Rajooni TSN häälekandja, 27. juuni 1951) oli külanõukogu Eesti NSV-s. 

Külanõukogu moodustati 13. septembril 1945 Võrumaa Meremäe valla koosseisus. Külanõukogu keskus asus Kalatškovo külas.Eesti NSV Ülemnõukogu Presiidiumi seadlus "Võru maakonna valdades küla töörahva saadikute nõukogude moodustamise kohta". Eesti NSV Teataja, 1945, 33, 520 

Külanõukogu koosseisu kuulus Kuksina, Meeksi, Salova, Pelski, Vaosaare, Sulbi, Kislova, Peterova, Meremäe, Tuulova, Viro, Hillekeste, Kalatsova, Lutja, Taklova, Treiali ja Tsirgu küla.

Eesti NSV Ülemnõukogu Presiidiumi 26. septembri 1950 seadlusega Meremäe vald likvideeriti ja Kalatškovo külanõukogu territoorium arvati Vastseliina rajooni koosseisu.Eesti NSV Ülemnõukogu Presiidiumi seadlus "Maarajoonide moodustamise kohta Eesti NSV-s". Eesti NSV Teataja, 1950, 11, 114 

1954. aastal liideti Kalatškovo külanõukogu ja Veretino külanõukogu ning moodustati Meremäe külanõukogu. (vaadatud 23.11.2017) 

Viited

Kategooria:Eesti NSV külanõukogud
Kategooria:Vastseliina rajoon